
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2283 


ΑΠΟΦΑΣΕΙΣ 

Αριθμ. Γ1 β/Γ.Π./οικ.46632 

Όροι, προϋποθέσεις και προδιαγραφές λει¬ 
τουργίας των αυτοτελών ιδιωτικών Μονάδων 
Ημερήσιας Νοσηλείας (Μ.Η.Ν.) ειδικότητας 
α) οφθαλμολογίας, β) πλαστικής/επανορθωτι¬ 
κής χειρουργικής, γ) ωτορινολαρυγγολογίας και 
δ) δερματολογίας/αφροδισιολογίας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 33 του ν. 4025/2011 (ΦΕΚ 
Α'228), όπως ισχύει. 

2. Τ ις διατάξειςτης αριθμ. Γ1 β/ΓΠ/οικ.26856/30-3-2018 
υπουργικής απόφασης με θέμα: «Κατάρτιση λεπτομε¬ 
ρούς καταλόγου ιατρικών πράξεων, οι οποίες επιτρέ¬ 
πεται να εκτελούνται σε αυτοτελείς ιδιωτικές Μονάδες 
Ημερήσιας Νοσηλείας (Μ.Η.Ν.) ειδικότητας α) οφθαλμο¬ 
λογίας και β) πλαστικής/επανορθωτικής χειρουργικής 
(ΦΕΚ Β' 1556) 

3. Τις διατάξεις της αριθμ. Γ1 β/ΓΠ/οικ. 43245/5-6-2018 
υπουργικής απόφασης με θέμα: «Κατάρτιση λεπτομε¬ 
ρούς καταλόγου ιατρικών πράξεων, οι οποίες επιτρέ¬ 
πεται να εκτελούνται σε αυτοτελείς ιδιωτικές Μονάδες 
Ημερήσιας Νοσηλείας (Μ.Η.Ν.) ειδικότητας α)ωτορινο- 
λαρυγγολογίας και β) δερματολογίας/αφροδισιολογίας» 
(ΦΕΚ Β'2179) 

4. Τις διατάξεις των άρθρων 2 και 3 του ν. 3919/2011 
«Αρχή της επαγγελματικής ελευθερίας, κατάργηση, αδι¬ 
καιολόγητων περιορισμών στην πρόσβαση και άσκηση 
επαγγελμάτων» (ΦΕΚ Α'32), όπως ισχύει. 

5. Τις διατάξεις του π.δ. 121/2017 «Οργανισμός του 
Υπουργείου Υγείας» (ΦΕΚ Α' 148). 

6. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ ΑΊ16) 

7. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α'98), όπως ισχύει. 

8. Τις διατάξειςτης αριθμ. Α4β/ΓΠ/οικ. 7273/26-1 -2018 
κοινής απόφασηςτων Υπουργών Υγείας και Περιβάλλο¬ 
ντος και Ενέργειας με θέμα: «Καθορισμός των πολεοδο- 
μικών θεμάτων που αφορούν στην εγκατάσταση και λει¬ 


τουργία των αυτοτελών ιδιωτικών Μονάδων Ημερήσιας 
Νοσηλείας (Μ.Η.Ν.), όπως ορίζονται στο άρθρο 30 του 
ν. 4486/2017 (ΦΕΚ 115/Α/2017)» (ΦΕΚ Α' 1152). 

9. Την αριθμ. 2/06-06-2018 (ορθή επανάληψη) γνωμο¬ 
δότηση της Εκτελεστικής Επιτροπής του Κε.Σ.Υ., όπως 
έχει γίνει δεκτή από τον Υπουργό και τον Αναπληρωτή 
Υπουργό Υγείας. 

10. Την αριθμ. 1 απόφαση της 269ης/26-04-2018 
Ολομέλειας του ΚΕΣΥ «Σχετικώς με την έγκριση νέων 
Μονάδων Ημερήσιας Νοσηλείας ειδικότητας ΩΡΑ και 
Δερματολογίας -Αφροδισιολογίας» 

11. Τις διατάξεις του ν. 1278/1982 (ΦΕΚ Α' 105) «Για 
σύσταση Κεντρικού Συμβουλίου Υγείας», όπως ισχύει. 

12. Τηναριθμ.3 απόφαση της 265ης/10-11-2017Ολο- 
μέλειαςτου ΚΕΣΥ «Τροποποίηση της αριθμ. 10 απόφα¬ 
σης της 263ης/07-07-2017 Ολομέλειας "Τροποποίηση 
της αριθμ. 14 απόφασης της 261 ης/07-04-2017 Ολομέ¬ 
λειας του ΚΕΣΥ "Σχετικώς με τις ιατρικές θεραπευτικές 
ή χειρουργικές πράξεις που μπορούν να εκτελούνται σε 
Μονάδες Ημερήσιας Νοσηλείας (Μ.Η.Ν.) σύμφωνα με τις 
διατάξεις της περ. 4, υποπαρ. 1.1. της παρ. I του άρθ. 1 
του ν. 4254/2014 (ΦΕΚ Α' 85)"». 

13. Τις διατάξεις του π.δ. 84/2001 (ΦΕΚ Α’ 70) «Όροι, 
προϋποθέσεις, διαδικασία και προδιαγραφές για την 
ίδρυση και λειτουργία Ιδιωτικών Φορέων Παροχής 
Υπηρεσιών Πρωτοβάθμιας Φροντίδας Υγείας (ΠΦΥ)», 
όπως ισχύει. 

14. Το γεγονός ότι για λόγους διασφάλισης της δημό¬ 
σιας υγείας, που συνίστανται στην πλήρη τήρηση των 
όρων και προϋποθέσεων υπό τις οποίες διενεργούνται 
σοβαρές ιατρικές πράξεις σε ασθενείς, κρίνεται σκόπιμο 
να προβλέπεται χορήγηση βεβαίωσης λειτουργίας των 
Μονάδων Ημερήσιας Νοσηλείας. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού, όπως προκύπτει από το αριθμ. 
Β1 α/46630/15.06.2018 έγγραφο της Γενικής Διεύθυνσης 
Οικονομικών Υπηρεσιών του Υπ. Υγείας, αποφασίζουμε: 

ΜΕΡΟΣ ΠΡΩΤΟ 
Άρθρο 1 

Ορισμός Αυτοτελούς Ιδιωτικής Μονάδας 
Ημερήσιας Νοσηλείας (Μ.Η.Ν.) 

1. Αυτοτελής ιδιωτική Μονάδα Ημερήσιας Νοσηλείας 

Τεύχος Β' 2283/15.06.2018 


(Μ.Η.Ν.) ορίζεται η υγειονομική μονάδα στην οποία επι¬ 
τρέπεται η εκτέλεση ιατρικών πράξεων μόνο με τοπική 
αναισθησία, σύμφωνα με τους κανόνες της ιατρικής επι¬ 
στήμης και παρέχεται νοσηλεία χωρίς διανυκτέρευση. 

2. Η αυτοτελής ιδιωτική Μ.Η.Ν. εντάσσεται στους 
φορείς πρωτοβάθμιας φροντίδας υγείας και ως εκ τού¬ 
του έχουν εφαρμογή οι απαλλαγές του άρθρου 22 του 
ν. 2859/2000 (Α’ 248). 

3. Η Μ.Η.Ν. δεν διαθέτει κλίνες νοσηλείας. 

4. Η αυτοτελής ιδιωτική Μ.Η.Ν. διέπεται από τις δια¬ 
τάξεις των άρθρων 2 και 3 του ν. 3919/2011 (ΦΕΚ Α' 32), 
όπως ισχύει. 

5. Επιτρέπεται η συστέγαση της αυτοτελούς Μ.Η.Ν. 
με ιδιωτικό/ους φορέα/είς παροχής υπηρεσιών πρωτο¬ 
βάθμιας φροντίδας υγείας των ίδιων ειδικοτήτων που 
αναπτύσσονται στις αυτοτελείς Μ.Η.Ν., σύμφωνα με τις 
υπουργικές αποφάσεις των παρ.5 και 6 του άρθρου 33 
του ν. 4025/2011. 

Άρθρο 2 
Δικαιούχοι 

1. Βεβαίωση λειτουργίας Μ.Η.Ν. χορηγείται: 

α. Σε φυσικά πρόσωπα, που διαθέτουν άδεια ή βεβαί¬ 
ωση άσκησης του ιατρικού επαγγέλματος. 

β. Σε φυσικά πρόσωπα, υπό την προϋπόθεση ότι για τη 
λειτουργία του φορέα ορίζεται επιστημονικά υπεύθυνος 
ιατρός, κάτοχος άδειας ή βεβαίωσης άσκησης επαγγέλ¬ 
ματος, της ίδιας ειδικότητας με αυτήν που αναπτύσσει 
η Μ.Η.Ν. 

γ. Σε νομικά πρόσωπα ιδιωτικού δικαίου (εταιρείες 
οποιοσδήποτε νομικής μορφής), υπό την προϋπόθεση 
ότι δραστηριοποιούνται και στην παροχή υπηρεσιών 
πρωτοβάθμιας φροντίδας υγείας και ότι για τη λειτουρ¬ 
γία του φορέα ορίζεται επιστημονικά υπεύθυνος ιατρός, 
κάτοχος άδειας ή βεβαίωσης άσκησης επαγγέλματος, 
της ίδιας ειδικότητας με αυτήν που αναπτύσσει η Μ.Η.Ν. 

2. Το ίδιο φυσικό ή νομικό πρόσωπο δύναται να λάβει 
περισσότερες από μία βεβαιώσεις λειτουργίας Μονάδας 
Ημερήσιας Νοσηλείας.. 

Άρθρο 3 

Όροι και προϋποθέσεις νόμιμης λειτουργίας 
Μ.Η.Ν. (Βεβαίωση Άειτουργίας και 
Βεβαίωση Καλής Άειτουργίας) 

1. Για τη νόμιμη λειτουργία της Μονάδας απαιτούνται: 

α. Αναγγελία έναρξης λειτουργίας Μ.Η.Ν., την οποία 

υποβάλει ο δικαιούχος ή ο νόμιμος εκπρόσωπος της 
εταιρίας (σε περίπτωση νομικού προσώπου). 

β. Βεβαίωση λειτουργίας, η οποία εκδίδεται από την 
οικεία Περιφέρεια, μετά από επιτόπιο έλεγχο και εισή¬ 
γηση της επιτροπής του άρθρου 4 του π.δ. 247/1991 
(ΦΕΚ Α93). Στην εν λόγω επιτροπή ο ιατρός που ορίζεται 
από τον Ιατρικό Σύλλογο πρέπει να είναι της ίδιας ειδικό¬ 
τητας με αυτήν της υπό ίδρυση Μ.Η.Ν. Εάν στις Μ.Η.Ν. 
αναπτύσσονται περισσότερες από μία ειδικότητες, τότε 
ο Ιατρικός Σύλλογος ορίζει αντίστοιχους ιατρούς των 
ειδικοτήτων που αναπτύσσονται. 

2. Η βεβαίωση λειτουργίας χορηγείται από τις οικείες 
Περιφέρειες μέσα σε προθεσμία ενός (1) μηνός από την 


αναγγελία έναρξης λειτουργίας του φορέα με την κατά¬ 
θεση όλων των σχετικών δικαιολογητικών, σύμφωνα με 
τις διατάξεις της παρούσας. Η αρμόδια υπηρεσία της Πε¬ 
ριφέρειας ελέγχει την πληρότητα των δικαιολογητικών 
κατά την κατάθεσή τους. Σε περίπτωση ελλείψεων ζητεί¬ 
ται η συμπλήρωσή τους. Εάν δεν πληρούνται οι νόμιμες 
προϋποθέσειςγιατη λειτουργία Μ.Η.Ν., απορρίπτεται η 
σχετική αίτηση με αιτιολογημένη απόφαση, εντός του 
ίδιου χρονικού διαστήματος (ενός μηνός) και σε κάθε 
περίπτωση όχι πέραν του τριμήνου. 

3. Όμοιες βεβαιώσεις λειτουργίας απαιτούνται και σε 
περίπτωση μεταστέγασης ή επέκτασης του αντικειμένου 
της Μονάδας. Στην περίπτωση της μείωσης του αντικει¬ 
μένου της Μονάδας απαιτείται γνωστοποίηση προς την 
αρμόδια υπηρεσία της Περιφέρειας. Στην περίπτωση 
αυτή, πρέπει να πληρούνται όλες οι προϋποθέσεις του 
νόμου. 

4. Στη βεβαίωση λειτουργίας αναγράφεται απαραίτητα 
ο δικαιούχος της Μονάδας (φυσικό ή νομικό πρόσωπο), 
η επωνυμία και ο διακριτικός τίτλος (εφόσον πρόκειται 
για εταιρία), η ταχυδρομική διεύθυνση της Μονάδας, ο/ 
οι επιστημονικά υπεύθυνος/οι, η/οι ειδικότητα/ες που 
αναπτύσσει η Μονάδα, ο αριθμός των χειρουργικών αι¬ 
θουσών, το ωράριο λειτουργίας κ.λπ. 

5. Οι πράξεις του Περιφερειάρχη περί χορήγησης 
βεβαίωσης λειτουργίας, ανάκλησης, αναστολής κ.λπ. 
κοινοποιούνται υποχρεωτικά στην αρμόδια Δ/νση του 
Υπουργείου Υγείας και στον κατά τόπον Ιατρικό Σύλλογο. 

6. Για τη διασφάλιση της απρόσκοπτης λειτουργίας 
της Μ.Η.Ν. και την παροχή ποιοτικών υπηρεσιών υγείας, 
η αρμόδια υπηρεσία της οικείας Περιφέρειας, μετά την 
κατάθεση του πρακτικού ελέγχου της ανωτέρω Επιτρο¬ 
πής, χορηγεί Βεβαίωση Καλής Άειτουργίας στη Μ.Η.Ν., η 
οποία ισχύει για τρία (3) έτη. Κατά το χρονικό διάστημα 
της τριετούς ισχύος της Βεβαίωσης Καλής Άειτουργίας, 
εξακολουθεί να διενεργείται ο ετήσιος έλεγχος, από την 
επιτροπή του άρθρου 4 του π.δ. 247/1991. Ο έλεγχος 
πραγματοποιείται μετά από σχετική αίτηση του δικαιού¬ 
χου, χωρίς να είναι απαραίτητη η συνυποβολή εγγράφων 
που έχουν ήδη υποβληθεί, η οποία υποβάλλεται στην 
αρμόδια Δ/νση της Περιφέρειας, τουλάχιστον δύο (2) 
μήνες πριν τη λήξη της ισχύουσας Βεβαίωσης Καλής 
Άειτουργίας. Εφόσον έχει κατατεθεί εμπρόθεσμα αίτη¬ 
ση, σύμφωνα με το προηγούμενο εδάφιο, η Βεβαίωση 
Καλής Άειτουργίας εξακολουθεί να ισχύει και μετά την 
χρονική λήξη της, έως την επαναχορήγησή της ή την 
ανάκλησή της από την αρμόδια Διεύθυνση της Περιφέ¬ 
ρειας. Σε περίπτωση που διαπιστωθούν παραβάσεις των 
διατάξεων, που αφορούν στη λειτουργία των Μ.Η.Ν., η 
Βεβαίωση Καλής Άειτουργίας ανακαλείται και παύει να 
ισχύει, μετά την παρέλευση του χρονικού διαστήματος 
που όρισε η Επιτροπή του άρθρου 4 του π δ. 247/1991 
για συμμόρφωση στις υποδείξεις της. Στη Βεβαίωση Κα¬ 
λής Άειτουργίας αναγράφεται ο/οι επιστημονικά υπεύ- 
θυνος/οι της Μονάδας, το λοιπό ιατρικό προσωπικό που 
υπηρετεί στη Μονάδα καθώς και ο ιατροτεχνολογικός 
εξοπλισμός. Η Βεβαίωση Καλής Άειτουργίας κοινοποιεί¬ 
ται στην αρμόδια Δ/νση του Υπουργείου Υγείας και τον 
κατά τόπον Ιατρικό Σύλλογο. 

Άρθρο 4 

Αδειοδότηση, εποπτεία και έλεγχος των Μ.Η.Ν. 

1. Αρμόδια αρχή για τη χορήγηση, αναστολή και ανά¬ 
κληση βεβαίωσης λειτουργίας Μ.Η.Ν. ορίζεται η οικεία 
Περιφέρεια. 

2.0 έλεγχος και η εποπτεία των ιδιωτικών αυτοτελών 
Μ.Η.Ν. ασκείται από την οικεία Περιφέρεια, μετά από 
αυτοψία που διενεργεί η επιτροπή ελέγχου του άρθρου 
4 του π.δ. 247/1991 (ΦΕΚ Α' 93). Ο έλεγχος και η εποπτεία 
συνίσταται στην τήρηση των όρων, των προϋποθέσεων 
και των προδιαγραφών που θέτει το θεσμικό πλαίσιο 
περί Μ.Η.Ν., στην τήρηση των κανόνων της ιατρικής δε¬ 
οντολογίας και επιστήμης και της νοσηλευτικής δεοντο¬ 
λογίας κατά την άσκηση του ιατρικού και νοσηλευτικού 
έργου, αντίστοιχα (ν. 3418/2005 και π.δ. 216/2001) και 
στην εφαρμογή των υγειονομικών διατάξεων. 

3. Έργο της επιτροπής ελέγχου είναι: α) η γνωμοδότη¬ 
ση για τη χορήγηση, αναστολή και ανάκληση βεβαίωσης 
λειτουργίας και βεβαίωσης καλής λειτουργίας Μ.Η.Ν., 
μετά από επιτόπιο έλεγχο, β) η εποπτεία και ο έλεγχος 
των Μ.Η.Ν. κατά τη λειτουργία τους γ) η εισήγηση για την 
επιβολή διοικητικών κυρώσεων και ποινών. 

Άρθρο 5 

Μη δικαιούμενοι βεβαίωσης λειτουργίας 

Δεν χορηγείται βεβαίωση λειτουργίας Μ.Η.Ν. σε όσους 
έχουν καταδικαστεί για ποινικό αδίκημα που συνεπάγε¬ 
ται ανικανότητα κτήσης της δημοσιοϋπαλληλικής ιδι¬ 
ότητας, ή για παράβαση του νόμου περί ναρκωτικών. 
Τα ανωτέρω ισχύουν και για τους νόμιμους εκπροσώ¬ 
πους ή τους διαχειριστές των νομικών προσώπων (εται¬ 
ρειών) και για τους ιατρούς που υπηρετούν στο Εθνικό 
Σύστημα Υγείας (ΕΣΥ). 

Άρθρο 6 

Στελέχωση - Σύνθεση προσωπικού 

1. Το προσωπικό των Μ.Η.Ν. διακρίνεται σε ιατρικό, 
νοσηλευτικό, διοικητικό και βοηθητικό και είναι κατ' 
ελάχιστο το κάτωθι: 

α. Ιατρικό προσωπικό: Η Μ.Η.Ν. λειτουργεί με την 
επιστημονική υπευθυνότητα ιατρού/ών της ίδιας ειδι¬ 
κότητας με αυτήν/αυτές που αναπτύσσει η Μ.Η.Ν. (π.χ. 
οφθαλμολογίας ή πλαστικής/επανορθωτικής χειρουργι¬ 
κής, ή ΩΡΑ ή δερματολογίας/αφροδισιολογίας). Για την 
ομαλή λειτουργία της Μονάδας απαιτείται ένας (1) ιατρός 
ειδικότητας αντίστοιχης με αυτής/αυτές που αναπτύσσει 
η Μ.Η.Ν. ανά χειρουργική αίθουσα, ο/οι οποίος/οι μπορεί 
να είναι ο/οι επιστημονικά υπεύθυνος/οι, σύμφωνα με 
το προηγούμενο εδάφιο. Πέραν του/των επιστημονικά 
υπευθύνου/ων, η Μ.Η.Ν. δύναται να συνεργάζεται με 
λοιπούς (εξωτερικούς) ιατρούς της αυτής ειδικότητας 
(π.χ. οφθαλμίατρους για οφθαλμολογική Μ.Η.Ν.) καθώς 
και με εξωτερικούς συνεργάτες όποιας άλλης ειδικότη¬ 
τας απαιτείται, κατά περίπτωση, για την διενέργεια των 
ιατρικών πράξεων που έχουν προβλεφθεί στις υπουρ¬ 
γικές αποφάσεις των παρ. 5 και 6 του άρθρου 33 του 
ν. 4025/2011 (π.χ. καρδιολόγοι, αναισθησιολόγοι κ.α.). 
Οι εργασιακές σχέσεις και το πλαίσιο συνεργασίας του/ 


των επιστημονικά υπεύθυνου/ων με τους εξωτερικούς 
ιατρούς και συνεργάτες καθορίζεται μεταξύ των μερών. 

β. Νοσηλευτικό προσωπικό: Σε κάθε Μ.Η.Ν. απασχο¬ 
λείται νοσηλευτικό προσωπικό με άδεια ή βεβαίωση 
άσκησης επαγγέλματος νοσηλευτή, κατηγορίας ΠΕ ή 
ΤΕ. Για την εύρυθμη λειτουργία της Μονάδας και την 
ασφαλή παροχή υπηρεσιών απαιτείται τουλάχιστον 
ένας (1) νοσηλευτής εργαλειοδότης (ανά χειρουργική 
αίθουσα) και ένας 

(1) νοσηλευτής κίνησης (ανά δύο χειρουργικές αίθου¬ 
σες), οι οποίοι συνεπικουρούν το έργο του ιατρού. Στη 
Μ.Η.Ν. επιτρέπεται η απασχόληση, εφόσον υπάρχει το 
ανωτέρω προσωπικό και βοηθών νοσηλευτών/τριών με 
άδεια ή βεβαίωση άσκησης επαγγέλματος κατηγορίας ΔΕ. 

γ. Διοικητικό προσωπικό: Απαιτείται τουλάχιστον ένας/ 
μια διοικητικός υπάλληλος (γραμματέας) ανά βάρδια. 

δ. Βοηθητικό προσωπικό: Απαιτείται τουλάχιστον μία 
(1) καθαρίστρια ανά βάρδια. 

2. Το προσωπικό των περιπτώσεων (γ) και (δ) πρέπει 
να βρίσκεται καθ' όλη τη διάρκεια λειτουργίας της Μ.Η.Ν. 
Το προσωπικό των περιπτώσεων (α) και (β) της προηγού¬ 
μενης παραγράφου, είναι απαραίτητο να βρίσκεται στις 
Μ.Η.Ν. στον αναγκαίο κατά τους κανόνες της ιατρικής 
επιστήμης χρόνο, για την προετοιμασία, τη διενέργεια 
της ιατρικής πράξης και μετεγχειρητικά, ώστε να διασφα¬ 
λίζεται η αποχώρηση του ασθενούς, χωρίς επιπλοκές. 

Άρθρο 7 

Διοικητική Διεύθυνση 

και Επιστημονική Υπευθυνότητα 

1. Σε κάθε Μ.Η.Ν. ορίζεται επιστημονικά υπεύθυνος/οι, 
ιατρός/οί ίδιας ειδικότητας με αυτήν/ές που αναπτύσσει 
η Μ.Η.Ν. και έχει άδεια για τη χρήση του ειδικού επιστη¬ 
μονικού εξοπλισμού, σύμφωνα με τα οριζόμενα από τις 
εκάστοτε ισχύουσες ειδικές διατάξεις και από τις διατά¬ 
ξεις της παρούσας. 

2. Σε περίπτωση αδυναμίας άσκησης καθηκόντων ή 
απουσίας, για οποιονδήποτε λόγο,του/των επιστημονι¬ 
κά υπεύθυνου/ων ορίζεται ως αντικαταστάτης του/τους 
αναπληρωτής/τές αντίστοιχων προσόντων, ο οποίος πε¬ 
ριλαμβάνεται στη θεωρημένη από την αρμόδια αρχή κα¬ 
τάσταση προσωπικού που υποβάλλεται για τη χορήγηση 
της βεβαίωσης λειτουργίας ή ορίζεται μεταγενέστερα με 
έγγραφη δήλωση της Μονάδας που γνωστοποιείται στην 
αρμόδια υπηρεσία με δικαστικό επιμελητή. 

3.0 επιστημονικά υπεύθυνος της Μονάδας δεν μπορεί 
να είναι υπεύθυνος σε άλλη Μ.Η.Ν. Η για οποιοδήποτε 
λόγο αποχώρηση του επιστημονικά υπεύθυνου συνο¬ 
δεύεται, ταυτόχρονα με τον ορισμό του αντικαταστάτη 
του και την υποβολή εντός δεκαπέντε (15) ημερών αί¬ 
τησης για την τροποποίηση της βεβαίωσης λειτουργίας. 

4. Τη διοικητική διεύθυνση κάθε Μ.Η.Ν. έχει εκείνος 
στο όνομα του οποίου εκδίδεται η βεβαίωση λειτουργίας 
της Μ.Η.Ν. ή άλλο πρόσωπο που ορίζεται από αυτόν.Το 
όνομα του διοικητικού διευθυντή αναγράφεται στη θε¬ 
ωρημένη κατάσταση προσωπικού. Ο διοικητικός διευθυ¬ 
ντής είναι υπεύθυνος για την καλή λειτουργία της Μ.Η.Ν. 

5. Είναι δυνατόν να συμπίπτουν οι ιδιότητες του δι¬ 
οικητικού διευθυντή και του επιστημονικά υπευθύνου. 

Άρθρο 8 

Διαδικασία παραπομπής και εισαγωγής των 

ασθενών στις Μ.Η.Ν. 

1. Στη Μ.Η.Ν. παραπέμπεται κάθε ασθενής, ο οποίος 
κατά την κρίση του θεράποντος ιατρού, χρήζει επέμ¬ 
βασης ή θεραπείας, για την οποία απαιτείται νοσηλεία 
χωρίς διανυκτέρευση και η οποία διενεργείται μόνο με 
τοπική αναισθησία. 

2. Η εισαγωγή του ασθενούς γίνεται βάσει προγραμ¬ 
ματισμένου ραντεβού. Οι απαραίτητες διαγνωστικές 
εξετάσεις (αιματολογικές, απεικονιστικές κ.λπ.) πραγ¬ 
ματοποιούνται εκτός των εγκαταστάσεων της Μ.Η.Ν., σε 
εύλογο χρονικό διάστημα πριν την επέμβαση, σύμφωνα 
με τους κανόνες της ιατρικής επιστή μης. Οι τακτικές και 
έκτακτες εργαστηριακές εξετάσεις των ασθενών της 
Μ.Η.Ν. γίνονται σε αντίστοιχα διαγνωστικά εργαστήρια 
ιδιωτικού φορέα Π.Φ.Υ. ή κλινικής ή σε δημόσιο φορέα 
(νοσοκομείο, κέντρο υγείας κ.λπ.). 

3. Η εισαγωγή του ασθενούς στη Μ.Η.Ν. πραγματοποι¬ 
είται με αντίστοιχη έκδοση εισιτηρίου. 

4. Μετά το πέρας της επέμβασης/θεραπευτικής πρά¬ 
ξης και της ολιγόωρης παραμονής του ασθενούς στη 
Μονάδα εκδίδεται εξιτήριο, το οποίο συνοδεύεται από 
ενημερωτικό σημείωμα εξόδου του ιατρού. 

Άρθρο 9 

Ωράριο λειτουργίας της Μ.Η.Ν. 

Η Μ.Η.Ν. δύναται να λειτουργεί από τις 07:00 πμ έως τις 
23:00μμ. (σε δύο βάρδιες). Για τη λειτουργία της Μ.Η.Ν. 
άνω του οκτάωρου, το προσωπικό τίθεται σε βάρδιες. 

Άρθρο 10 

Κανονισμός Εσωτερικής Άειτουργίας Μ.Η.Ν. 

1. Κάθε Μ.Η.Ν. συντάσσει Κανονισμό Εσωτερικής Λει- 
τουργίας. Ο Κανονισμός συντάσσεται από το δικαιούχο 
(φυσικό ή νομικό πρόσωπο). Αντίγραφο κατατίθεται 
στην οικεία Περιφέρεια με το φάκελο των δικαιολογη- 
τικών για τη χορήγηση βεβαίωσης λειτουργίας. Το πρω¬ 
τότυπο φυλάσσεται στο αρχείο της Μονάδας. 

2.0 Κανονισμός Εσωτερικής Αειτουργίας Μ.Η.Ν. περι¬ 
λαμβάνει, ενδεικτικά, τα ακόλουθα άρθρα: 

Δικαιούχος της Μονάδας (φυσικό ή νομικό πρόσωπο)- 
Επωνυμία και διακριτικός τίτλος - Ειδικότητα της Μ.Η.Ν.- 
Σκοπός - Εξυπηρετούμενος πληθυσμός - Δυναμικότητα 
(αριθμός χειρουργικών αιθουσών) - Αειτουργική διάρ¬ 
θρωση Μ.Η.Ν. (τμήματα) - Προσωπικό (ανά κατηγορία και 
αριθμό) - Βάρδιες προσωπικού (ανά κατηγορία) - Καθήκο¬ 
ντα προσωπικού (ανά κατηγορία και ειδικότητα)- Πλαίσιο 
συνεργασίας με λοιπούς εξωτερικούς ιατρούς της αυτής 
ειδικότητας (π.χ. οφθαλμίατρους για οφθαλμολογική 
Μ.Η.Ν.) καθώς και με εξωτερικούς συνεργάτες όποιας συ¬ 
μπληρωματικής ειδικότητας - Καθήκοντα επιστημονικά 
υπεύθυνου/ων και αντικαταστάτη αυτού/των -Καθήκοντα 
διοικητικού διευθυντή - Ωράριο λειτουργίας -Διαδικασία 
παραπομπής και εισαγωγής ασθενούς στη Μ.Η.Ν. -Τηρού¬ 
μενα βιβλία και στοιχεία (εκτός των λογιστικών) - Τήρη¬ 
ση και φύλαξη φαρμάκων- Υποχρεώσεις και δικαιώματα 
ασθενών - Απαγορεύσεις- Εγκαταστάσεις και εξοπλισμός 
(σύντομη περιγραφή χώρων και εξοπλισμού) - Τροπο¬ 
ποίηση Κανονισμού. 


Άρθρο 11 

Συστέγαση Μ.Η.Ν. με ιδιωτικούς φορείς παροχής 
υπηρεσιών Π.Φ.Υ. 

1. Επιτρέπεται η συστέγαση των αυτοτελών Μ.Η.Ν. με 
ιδιωτικούς φορείς παροχής υπηρεσιών Π.Φ.Υ των ίδιων 
ειδικοτήτων, που αναπτύσσονται στις αυτοτελείς Μ.Η.Ν., 
τηρουμένων των όρων, των προϋποθέσεων, των προδια¬ 
γραφών που διέπουν τη λειτουργία του εκάστοτε φορέα 
με βάση την ισχύουσα νομοθεσία. Στην περίπτωση αυτή 
χορηγείται χωριστή βεβαίωση λειτουργίας από την καθ’ 
ύλην και κατά τόπο αρμόδια αρχή ή υπηρεσία (ιατρικό 
σύλλογο/περιφέρεια) για καθέναν από τους συστεγα¬ 
ζόμενους φορείς. 

2. Οι δικαιούχοι (φυσικά ή νομικά πρόσωπα) των δύο 
φορέων (Μ.Η.Ν. και ιατρείων/πολυιατρείων) υποβάλουν 
ξεχωριστά αναγγελία έναρξης λειτουργίας, υπό την προ¬ 
ϋπόθεση ότι το σύνολο των διατιθέμενων χώρων κύριας 
χρήσης επαρκεί για τη χορήγηση ξεχωριστών βεβαιώσε¬ 
ων λειτουργίας. Οι ενδιαφερόμενοι πριν την κατάθεση 
της αίτησης υποβάλουν στον κατά τόπο ιατρικό σύλλογο 
συμβολαιογραφικό έγγραφο ή ιδιωτικό συμφωνητικό, 
θεωρημένο από αρμόδια αρχή για το γνήσιο της υπο¬ 
γραφής, το οποίο περιέχει τους όρους συνεργασίας τους 
για την έκφραση γνώμης, σχετικά με τη συμφωνία ή μη 
των όρων αυτών, προς τις διατάξεις του ισχύοντος θε¬ 
σμικού πλαισίου εκάστου φορέα και τους κανόνες της 
άσκησης του ιατρικού επαγγέλματος και της ιατρικής 
δεοντολογίας. 

2. Στην περίπτωση της συστέγασης για λόγους ομαλής 
λειτουργίας των συστεγαζόμενων φορέων, οι χώροι που 
αναφέρονται με αύξοντα αριθμό 1, 2,10,11,12,13,14, 
15, 16,17 και 18 της παρ.4 του άρθρου 20 μπορούν να 
είναι κοινοί. 

Άρθρο 12 

Δικαιολογητικά για χορήγηση 
βεβαίωσης λειτουργίας 

1. Για τη χορήγηση βεβαίωσης λειτουργίας Μ.Η.Ν. 
απαιτείται αναγγελία έναρξης λειτουργίας των δικαιού¬ 
χων, όπως αυτοί ορίζονται στο άρθρο 2 της παρούσης ή 
του νόμιμου εκπροσώπου, σε περίπτωση νομικού προ¬ 
σώπου. Στις περιπτώσεις της συστέγασης, οι δικαιούχοι 
υποβάλλουν την αναγγελία έναρξης λειτουργίας από 
κοινού καθώς και συμβολαιογραφικό έγγραφο ή ιδιωτικό 
συμφωνητικό για τον έλεγχο των όρων συνεργασίας και 
την τήρηση των διατάξεων για την άσκηση του επαγγέλ¬ 
ματος και την ιατρική δεοντολογία. 

2. Οι αιτήσεις κατατίθενται στην αρμόδια υπηρεσία 
της οικείας Περιφέρειας όπου βρίσκεται και η έδρα της 
Μονάδας. 

3. Η αναγγελία έναρξης λειτουργίας Μ.Η.Ν. συνοδεύ¬ 
εται από τα ακόλουθα δικαιολογητικά: 

α. Αντίγραφο άδειας ή βεβαίωσης άσκησης ιατρικού 
επαγγέλματος και απόφαση χρήσης τίτλου ειδικότητας. 

β. Αποδεικτικό εγγραφής του ιατρού ως μέλος σε έναν 
Ιατρικό Σύλλογο, σύμφωνα με τα οριζόμενα στα άρθρα 
293 και 295 του ν. 4512/2018 (ΦΕΚ5 Α’), κατά περίπτωση, 
που αναζητείται αυτεπάγγελτα. 

γ. Άδεια ή βεβαίωση άσκησης επαγγέλματος νοσηλευ¬ 
τή για το νοσηλευτικό προσωπικό της Μονάδας και άδεια 
ή βεβαίωση άσκησης επαγγέλματος βοηθού νοσηλευτή, 
όπου υπάρχει. 

δ. Απόσπασμα ποινικού μητρώου του αιτούντος και 
του/των επιστημονικά υπευθύνου/ων. Σε περίπτωση νο¬ 
μικού προσώπου, απόσπασμα ποινικού μητρώου του 
διαχειριστή ή του νόμιμου εκπροσώπου ή των μελών 
του Δ.Σ. (σε περίπτωση ανωνύμου εταιρείας) και του/ 
των επιστημονικά υπευθύνου/ων. Το ποινικό μητρώο 
αναζητείται αυτεπάγγελτα. 

ε. Υπεύθυνη δήλωση του ν. 1599/1986 του/των επιστη¬ 
μονικά υπευθύνου/ων ότι δεν του/τους απαγορεύεται η 
άσκηση ιδιωτικά του ιατρικού επαγγέλματος. 

στ. Υπεύθυνη δήλωση του/των επιστημονικά υπεύθυ- 
νου/νων για τις ώρες παρουσίας στη Μονάδα. 

ζ. Ονομαστική κατάσταση του ιατρικού, νοσηλευτικού, 
διοικητικού και βοηθητικού προσωπικού, θεωρημένη 
από την αρμόδια αρχή και υπεύθυνη δήλωση ότι σε πε¬ 
ρίπτωση διακοπής της εργασιακής σχέσης, θα γνωστο¬ 
ποιείται το όνομα του αντικαταστάτη εντός δέκα πέντε 
(15) ημερών. 

η. Αποδεικτικό ΔΟΥ περί είσπραξης του προβλεπό- 
μενου από τις διατάξεις της παρ. 11 του άρθρου 30 του 
ν. 4486/2017 (ΦΕΚ Α' 115) παράβολου ύψους πεντακοσί- 
ων (500 €) ευρώ, το οποίο αποδίδεται υπέρ του Δημοσίου. 

θ. Αντίγραφο Κανονισμού Εσωτερικής Λειτουργίας 
Μ.Η.Ν. 

ι. καταστατικό του νομικού προσώπου (εταιρείας), 
από το οποίο να προκύπτει ότι, ο σκοπός αυτού (της 
εταιρείας), συνίσταται και στην παροχή υπηρεσιών πρω¬ 
τοβάθμιας φροντίδας υγείας, σύμφωνα με τους κανόνες 
ιατρικής επιστήμης και δεοντολογίας 
ια. Πιστοποιητικό περί νομίμου εκπροσώπησης του 
νομικού προσώπου από το ΓΕ.ΜΗ. 
ιβ Θεωρημένα σχέδια και τεύχη από τον αρμόδιο φορέα, 
ιγ. Άδεια δόμησης από την αρμόδια Υ.ΔΟΜ για τον 
χώρο που θα εγκατασταθεί η Μονάδα και τυχόν τακτο¬ 
ποιήσεις. 

ιδ. Βεβαίωση από την οποία θα προκύπτει ότι οι Η/Μ 
εγκαταστάσεις πληρούν τις προδιαγραφές της παρού- 
σης, που εκδίδεται από μηχανικό ειδικότητας, της οποίας 
το γνωστικό αντικείμενο ή τα επαγγελματικά δικαιώματα 
του παρέχουν την δυνατότητα να βεβαιώσει τα ανωτέρω, 
ιε. Πιστοποιητικό πυρασφάλειας, 
ιστ. Δικαιολογητικά διαχείρισης ιατρικών αποβλήτων. 

Άρθρο 13 
Απαγορεύσεις 

Απαγορεύεται και συνεπάγεται την άμεση και οριστική 
διακοπή της λειτουργίας της Μονάδας: 

1. Η λειτουργία της Μονάδας χωρίςτην προβλεπόμενη 
βεβαίωση λειτουργίας και βεβαίωση καλής λειτουργίας. 

2. Η συστέγαση αυτοτελούς ιδιωτικής Μ.Η.Ν. με ιδι¬ 
ωτικό φορέα παροχής υπηρεσιών πρωτοβάθμιας φρο¬ 
ντίδας υγείας διαφορετικής ειδικότητας με αυτήν ή με 
αυτές που αναπτύσσει η Μονάδα Ημερήσιας Νοσηλείας, 
σύμφωνα με τις υπουργικές αποφάσεις των παρ.5 και 6 
του άρθρου 33 του ν. 4025/2011. 


3. Η συστέγαση αυτοτελούς ιδιωτικής Μ.Η.Ν. με φορέα 
παροχής υπηρεσιών δευτεροβάθμιας φροντίδας υγείας. 

4. Η παροχή υπηρεσιών για τις οποίες η Μονάδα στε¬ 
ρείται του απαραίτητου για αυτές ειδικού εξοπλισμού και 
της κατά περίπτωση απαιτούμενης άδειας χρήσης αυτού. 

5. Η εγκατάσταση κλινών νοσηλείας και η διανυκτέ- 
ρευση των ασθενών στη Μονάδα. 

6. Η λειτουργία διαγνωστικού εργαστηρίου (βιολογι¬ 
κών υλικών, απεικονίσεων και πυρηνικής ιατρικής) εντός 
της Μ.Η.Ν. 

7. Η διενέργεια ιατρικών πράξεων που δεν προβλέ- 
πονται στις υπουργικές αποφάσεις των παρ. 5 και 6 του 
άρθρου 33 του ν. 4025/2011. 

Άρθρο 14 

Ιατρική Διαφήμιση 

1. Απαγορεύεται η με οποιοδήποτε τρόπο διαφήμιση 
και προβολή καθώς και η αναγραφή στις επιτρεπόμενες 
από το νόμο πινακίδες μη αναγνωρισμένων τίτλων και 
ειδικοτήτων, τηρουμένων των διατάξεων του άρθρου 6 
του ν. 2194/1994 (ΦΕΚ Α' 34), όπως ισχύει, καθώς και του 
κώδικα ιατρικής δεοντολογίας. 

2. Επιτρέπεται η χρήση απλών πινακίδων σήμανσης 
(κατευθυντήριων πινακίδων), εφόσον δεν έχουν διαφη¬ 
μιστικά στοιχεία. 

3. Κάθε Μ.Η.Ν. φέρει υποχρεωτικά στην επωνυμία της 
μόνο τις λέξεις «ΙΔΙΩΤΙΚΗ Μ.Η.Ν.» και το διακριτικό τίτλο 
της εταιρείας. Στην πινακίδα αναγράφεται υποχρεωτικά 
ο τίτλος «ΙΔΙΩΤΙΚΗ ΜΗΝ. ΕΙΔΙΚΟΤΗΤΑΣ ΟΦΘΑΛΜΟΛΟΓΙ¬ 
ΑΣ ή/και ΠΛΑΣΤΙΚΗΣ/ΕΠΑΝΟΡΘΩΤΙΚΗΣ ΧΕΙΡΟΥΡΓΙΚΗΣ 
ή/και ΩΤΟΡΙΝΟΛΑΡΥΓΓΟΛΟΓΟΣ ή/και ΔΕΡΜΑΤΟΛΟΓΙ¬ 
ΑΣ ΑΦΡΟΔΙΣΙΟ ΛΟΓΙΑΣ». Απαγορεύεται η χρήση των 
ελληνικών όρων «ΚΕΝΤΡΟ ΥΓΕΙΑΣ», «ΙΑΤΡΙΚΟ ΚΕΝΤΡΟ», 
«ΚΛΙΝΙΚΗ», «ΘΕΡΑΠΕΥΤΗΡΙΟ», «ΝΟΣΟΚΟΜΕΙΟ» και των 
αντίστοιχων ξενόγλωσσων αυτών. 

4. Απαγορεύεται η αναγραφή στην πινακίδα της Μ.Η.Ν. 
ιατρικής ειδικότητας που δεν αναφέρεται στη βεβαίωση 
λειτουργίας. 

Άρθρο 15 

Τήρηση βιβλίων και στοιχείων 

Πέραν των οικονομικών στοιχείων και των λογιστικών 
βιβλίων που απαιτούνται από το ισχύον θεσμικό πλαί¬ 
σιο περί έναρξης επαγγελματικής δραστηριότητας από 
φυσικό ή νομικό πρόσωπο, οι Μ.Η.Ν. υποχρεούνται να 
τηρούν αρχείο ασθενών και ιατρικό φάκελο ασθενούς 
με το ιατρικό ιστορικό και τις προεγχειρητικές εξετάσεις 
καθώς και βιβλίο χειρουργείου. 

Άρθρο 16 

Μητρώο Μονάδων Ημερήσιας Νοσηλείας 

Στην αρμόδια Δ/νση του Υπουργείου Υγείας τηρείται 
Μητρώο Μονάδων Ημερήσιας Νοσηλείας. Για τη συνεχή 
ενημέρωση του Μητρώου, οι αρμόδιες υπηρεσίες των 
Περιφερειών κοινοποιούν στην ανωτέρω Δ/νση όλες τις 
βεβαιώσεις λειτουργίας που έχουν χορηγήσει καθώς και 
κάθε μεταβολή αυτών (τροποποίηση, ανάκληση κ.λπ.), 
εντός τριών (3) μηνών από τη δημοσίευση της παρούσας 
και σε κάθε περίπτωση εντός δύο (2) μηνών από την 

έκδοση κάθε νέας βεβαίωσης λειτουργίας ή μεταβολής 
αυτής μετά την δημοσίευση της παρούσας. 

Άρθρο 17 

Έλεγχος λειτουργίας Μ.Η.Ν. - Διοικητική Εποπτεία 

1. Η τήρηση των όρων και προϋποθέσεων των διατά¬ 
ξεων του άρθρου 33 του ν. 4025/2011 (ΦΕΚ Α' 228) και 
της παρούσας απόφασης καθώς και η νόμιμη λειτουργία 
του φορέα, η εφαρμογή των υγειονομικών διατάξεων, η 
τήρηση και ο σεβασμός των κανόνων της ιατρικής και 
νοσηλευτικής δεοντολογίας και ιατρικής επιστήμης, ο 
σεβασμός των δικαιωμάτων των πολιτών, η δημόσια 
υγεία και ασφάλεια καθώς και η εν γένει τήρηση της 
σχετικής νομοθεσίας, ελέγχεται από τα αρμόδια όργανα 
της οικείας Περιφέρειας και του Υπουργείου Υγείας στο 
πλαίσιο της εποπτείας τους στις Μονάδες αυτές. 

2. Αρμόδια για τον έλεγχο και την εποπτεία των ιδιω¬ 
τικών αυτοτελών Μ.Η.Ν. είναι η επιτροπή ελέγχου του 
άρθρου 4 του π.δ. 247/1991. Ο έλεγχος από την ανω¬ 
τέρω επιτροπή είναι υποχρεωτικός, τακτικά μία φορά 
το χρόνο, έκτακτα δε όταν ειδικοί λόγοι το επιβάλλουν. 
Οι εκθέσεις της επιτροπής ελέγχου και η απόφαση του 
οικείου Περιφερειάρχη κοινοποιούνται στην αρμόδια 
Δ/νση του Υπουργείου Υγείας. 

Άρθρο 18 

Προσωρινή διακοπή λειτουργίας 

Η λειτουργία της Μ.Η.Ν. διακόπτεται προσωρινά, ύστε¬ 
ρα από αίτημα του δικαιούχου της βεβαίωσης λειτουρ¬ 
γίας, για χρονικό διάστημα όχι μεγαλύτερο των έξι (6) 
μηνών, σε περίπτωση κτιριακής επέκτασης ή ανακαίνι¬ 
σης του κτιρίου και του εξοπλισμού. 

Άρθρο 19 

Διοικητικές κυρώσεις και επιβολή προστίμου 

Διακοπή λειτουργίας - Ανάκληση βεβαίωσης 

λειτουργίας 

1. Η λειτουργία της Μ.Η.Ν. διακόπτεται και η βεβαίωση 
λειτουργίας ανακαλείται στις εξής περιπτώσεις: 

α. Σε περίπτωση θανάτου ή δικαστικής συμπαράστα¬ 
σης του μοναδικού δικαιούχου ή λύσης της εταιρείας. 

β. Με αίτηση - υπεύθυνη δήλωση του φυσικού ή νο¬ 
μικού προσώπου (εκπροσώπου αυτού) προς το οποίο 
χορηγήθηκε η βεβαίωση λειτουργίας. 

γ. Σε περίπτωση που διαπιστωθεί ότι η βεβαίωση λει¬ 
τουργίας εκδόθηκε κατά παράβαση των διατάξεων της 
παρούσης, που αφορούν στις προϋποθέσεις χορήγησης 
αυτής ή εάν διαπιστωθεί ότι έπαυσαν να συντρέχουν οι 
νόμιμες προϋποθέσεις για τη χορήγηση της βεβαίωσης 
λειτουργίας. 

δ. Εάν δεν τηρούνται οι όροι καλής λειτουργίας και 
παροχής υπηρεσιών υγείας, σύμφωνα με τους κανόνες 
της ιατρικής επιστήμης και δεοντολογίας. 

ε. Σε περίπτωση που χρησιμοποιείται από τον φορέα, 
με οποιαδήποτε εργασιακή σχέση, ιατρικό, νοσηλευτικό, 
και διοικητικό προσωπικό που κατέχει οργανική θέση 
στο Δημόσιο ή σε υπηρεσίες του ΕΣΥ ή σε υπηρεσίες 
υγείας των ασφαλιστικών φορέων και οργανισμών. 


στ. Σε περίπτωση σοβαρής παραβίασης των όρων και 
προϋποθέσεων λειτουργίας των Μ.Η.Ν. που προβλέπο- 
νται στην παρούσα. 

2. Η διακοπή της λειτουργίας και η ανάκληση της βε¬ 
βαίωσης λειτουργίας στις περιπτώσεις της παρ. 1 του 
παρόντος άρθρου γίνεται με διαπιστωτική πράξη του οι¬ 
κείου Περιφερειάρχη, η οποία εκτελείται, σε περίπτωση 
μη συμμόρφωσης, από την αστυνομική αρχή μετά από 
γνωστοποίηση της στον αρμόδιο Εισαγγελέα. 

3. Σε περίπτωση που διαπιστωθούν παραβάσεις των 
διατάξεων της παρούσας που άπτονται της ασφάλειας 
και της υγείας των ασθενών και του προσωπικού, της δη¬ 
μόσιας υγείας και της προστασίας των δικαιωμάτων των 
ασθενών, διακόπτεται η λειτουργία της Μ.Η.Ν., επιβάλ¬ 
λεται χρηματικό πρόστιμο ύψους εκατό χιλιάδων ευρώ 
(100.000 €) με απόφαση του οικείου Περιφερειάρχη. 
Σε περίπτωση επανάληψης των ανωτέρω παραβάσεων, 
με απόφαση του οικείου Περιφερειάρχη, επιβάλλεται εκ 
νέου χρηματικό πρόστιμο ύψους εκατό χιλιάδων ευρώ 
(100.000 €) και ανακαλείται η βεβαίωση λειτουργίας 
της Μ.Η.Ν. Η απόφαση ανάκλησης εκτελείται από την 
αστυνομική αρχή μετά από γνωστοποίηση στον αρμόδιο 
εισαγγελέα. 

4. Οι Μ.Η.Ν. που λειτουργούν χωρίς να έχουν εν ισχύ 
βεβαίωση λειτουργίας, κλείνονται αμέσως με απόφαση 
του οικείου Περιφερειάρχη, η οποία εκτελείται από την 
αστυνομική αρχή, μετά από γνωστοποίηση της στον 
αρμόδιο εισαγγελέα. Οι παραβάτες τιμωρούνται και με 
πρόστιμο ύψους εκατό χιλιάδων ευρώ (100.000 €). 

5. Σε περίπτωση παράβασης των απαγορεύσεων του 
άρθρου 13 της παρούσης, διατάσσεται η άμεση και 
οριστική διακοπή της λειτουργίας και ανακαλείται η 
βεβαίωση λειτουργίας της Μ.Η.Ν. με απόφαση του οι¬ 
κείου Περιφερειάρχη. Η απόφαση αυτή εκτελείται από 
την αστυνομική αρχή μετά από γνωστοποίηση της στον 
αρμόδιο εισαγγελέα. Με την ίδια ή όμοια απόφαση επι¬ 
βάλλεται σε βάρος του παραβάτη και πρόστιμο ύψους 
από πενήντα χιλιάδες ευρώ (50.000 €) μέχρι εκατό χιλιά¬ 
δες ευρώ (100.000 €). 

6. Τα πρόστιμα του παρόντος άρθρου επιβάλλονται 
με απόφαση του οικείου Περιφερειάρχη, μετά από ει¬ 
σήγηση της επιτροπής του άρθρου 4 του π.δ. 147/1991 
και βεβαιώνονται και εισπράττονται σύμφωνα με τις δι- 
ατάξειςτου Κώδικα Είσπραξης Δημοσίων Εσόδων, όπως 
κάθε φορά ισχύει. 

ΜΕΡΟΣ ΔΕΥΤΕΡΟ 

Τεχνικές Προδιαγραφές 

Άρθρο 20 

Μετρικά Στοιχεία και Εξοπλισμός 

1. ΟιΤεχνικές προδιαγραφές αφορούν στις Μ.Η.Ν. που 
ασκούνται ιατρικές πράξεις ειδικότητας οφθαλμολογίας, 
πλαστικής/επανορθωτικής χειρουργικής, ωτορινολαρυγ- 
γολογίας και δερματολογίας/αφροδισιολογίας, σύμφωνα 
με την αριθμ. 3 απόφαση της 265ης/10-11 -2017 Ολομέ¬ 
λειας του ΚΕ.Σ.Υ. και την αριθμ. 1 απόφαση της 269ης/ 
26-04-2018 Ολομέλειας του ΚΕ.Σ.Υ. 

2. Τα πολεοδομικά θέματα που αφορούν στην εγκατάσταση και λειτουργία των αυτοτελών Ιδιωτικών Μ.Η.Ν. 
καθορίζονται στην αριθμ. Α4β/Γ.Π./οικ. 7273/26-01-2018 κοινή υπουργική απόφαση (ΦΕΚ Β' 1152). 

3.0 ελάχιστος και μέγιστος αριθμός χειρουργικών αιθουσών στις αυτοτελείς Μ.Η.Ν. όπου αναπτύσσεται μία ειδι¬ 
κότητα μπορεί να κυμαίνεται από μία (1) έως τέσσερις (4) χειρουργικές αίθουσες. Ο ελάχιστος και μέγιστος αριθμός 
χειρουργικών αιθουσών στις αυτοτελείς Μ.Η.Ν. όπου αναπτύσσονται δύο ή περισσότερες ειδικότητες μπορεί να 
κυμαίνεται από δύο (2) έως έξι (6) χειρουργικές αίθουσες. 

4. Απαιτούμενοι Χώροι Μ.Η.Ν. 

Για τη λειτουργία της Μ.Η.Ν. απαιτούνται τουλάχιστον οι παρακάτω χώροι: 



Χώροι 

Ελάχιστη Ωφέλιμη 
Επιφάνεια (τ.μ.) 

Ελάχιστες 
διαστάσεις (μ) 

Παρατηρήσεις 

1 

Υποδοχή - Γραμματεία - 
Λογιστήριο 

6.00 


Χ.Κ.Χ. Οι χώροι μπορούν να λειτουρ¬ 
γούν ανεξάρτητοι ή ενιαίοι 

2 

Γενική Αναμονή 

8.00 


Χ.Κ.Χ. Για κάθε αίθουσα επεμβάσεων 
επιπλέον της πρώτης 1,2 μ 2 

3 

Γραφείο ιατρού 
εξεταστή ρ ιο 

10.00 

2.80 

Χ.Κ.Χ. 

4 

Αναμονή- 

Προετοιμασία Ασθενών 

10.00 

3.00 

Ένας χώρος για 2 αίθουσες επεμ¬ 
βάσεων. Επί πλέον 0.80μ 2 /για κάθε 
αίθουσα επέμβασης πλέον των 2 
πρώτων 

5 

Αίθουσα Επεμβάσεων 

15.00 

3.00 

Χ.Κ.Χ. Εξασφάλιση συνθηκών ασηψί¬ 
ας Είναι προσπελάσιμη με διάδρομο 
πλάτους 1.6μ 

6 

Χώρος Αποστείρωσης 

5.00 


Ανά 2 αίθουσες επεμβάσεων χρησι¬ 
μοποιείται ως χώρος φύλαξης καθ. 
Υλικού 

7 

Χώρος πλύσης ιατρών 

4.00 


Ο χώρος πλύσης ιατρών θα διαθέτει 
χειρουργικό νιπτήρα. Μπορεί να εί¬ 
ναι κοινός για 2 χειρουργικές αίθου¬ 
σες. 

8 

Χώρος Ανάνηψης/παραμονής 

10.00 

3.00 

Χ.Κ.Χ. Για κάθε αίθουσα επεμβάσεων 
επιπλέον 5 μ 2 ανά αίθουσα. Σε κάθε 
περίπτωση, δεν απαιτείται μεγαλύτε¬ 
ρος χώρος από 30 μ 2 . 

9 

Αποδυτήρια ασθενών 

3.00 


Κοντά στο χώρο αναμονής προεγχει- 
ρητικών ασθενών ΙοεΚθΐ-5 

10 

Χώρος Προσωπικού 

8.00 



11 

Αποδυτήρια προσωπικού 

5.00 


ΙοεΚθΓΒ - νν.ε./ανδρών-γυναικών 

12 

Χώρος στάθμευσης φορείου - 
Αναπηρικού Αμαξιδίου 




13 

Αποθήκη ιατρικού εξοπλισμού 

6.00 



14 

Αποθήκη αναλώσιμου υλικού 

- 

- 

Ερμάρια -ράφια 

15 

Χώρος ιατρικών αερίων 

- 

- 


16 

νν.(Ι. επισκεπτών (ανδρ.-γυν.) 

3.00 

1.10 

Ανδρών - Γυναικών 

17 

νν.Ο-Α.Μ.Ε.Α. 

3.00 

1.50 


18 

Χώρος ακαθάρτων και ειδών 
καθαριότητας 

2.50 




Σημείωση: Χ.Κ.Χ. = Χώρος Κύριας Χρήσης σύμφωνα με τον Κτιριοδομικό Κανονισμό 
Επίσης, στις ιδιωτικές αυτοτελείς Μ.Η.Ν. πρέπει να τηρούνται και οι παρακάτω τεχνικές προδιαγραφές: 
α) Το συγκρότημα αίθουσας επεμβάσεων της Μ.Η.Ν. πρέπει να αποτελεί ένα ανεξάρτητο λειτουργικό σύνολο. 
Η χρήση των χώρων είναι αποκλειστική χωρίς παρεμβολή άλλων λειτουργιών. 

β) Η αίθουσα επεμβάσεων θα πρέπει να έχει δάπεδο 
αγώγιμο με διαμόρφωση κοίλων συναντήσεων με τους 
τοίχους. Οι τοίχοι εσωτερικά θα πρέπει να επιστρώνονται 
χωρίς αρμούς με υλικά με αντιμικροβιακές ιδιότητες. 
Οι ψευδοροφές θα είναι στεγανές χωρίς αρμούς και με 
αντιμικροβιακή επίστρωση. 

γ) Σε κάθε περίπτωση, πρέπει να εφαρμόζονται όλοι 
οι κανονισμοί και τα νομοθετικά κείμενα που αφορούν 
στο σχεδίασμά και τις ρυθμίσεις προσβασιμότητας για 
άτομα με αναπηρία ή εμποδιζόμενα άτομα. 

5. Τεχνικές προδιαγραφές Η/Μ εγκαταστάσεων 

Α) Διασφάλιση παροχής ηλεκτρικής ενέργειας μέσω 
εφεδρικής ανεξάρτητης πηγής για τουλάχιστον μία ώρα, 
προκειμένου να ολοκληρωθεί με ασφάλεια η διενεργού¬ 
σα ιατρική πράξη. 

Β) Δυνατότητα παροχής ιατρικών αερίων (ιατρικό αέρα 
και Οξυγόνο) μέσω βασικής και εφεδρικής διάταξης. 

Γ) Κλιματισμός αίθουσας χειρουργικών επεμβάσεων με 
τουλάχιστον δέκα (10) εναλλαγές νωπού αέρα ανά ώρα 
με χρήση φίλτρων τύπου Η 13 ή αντίστοιχο. 

Δ) Ανελκυστήρας για την εξυπηρέτηση ατόμων με 
αναπηρία ή εμποδιζόμενων ατόμων, σύμφωνα με τις 
διατάξεις του ΝΟΚ, άρθ. 26 και 27 (ν. 4067/2012 ΦΕΚ 
79/Α/09.04.2012) 

6. Απαιτούμενος ιατροτεχνολογικός εξοπλισμός 

ΕΙΔΟΣ ΕΞΟΠΛΙΣΜΟΥ 

Α ΓΡΑΦΕΙΟ ΙΑΤΡΟΥ/ΕΞΕΤΑΣΤΗΡΙΟ 

1. ΚΛΙΝΗ ή ΠΟΛΥΘΡΟΝΑ ΕΞΕΤΑΣΤΙΚΗ 

2. ΣΚΑΛΟΠΑΤΑΚΙ 

3. ΛΥΧΝΙΑ ΕΞΕΤΑΣΤΙΚΗ 

4. ΠΙΕΣΟΜΕΤΡΟ 

ΒΆΙΘΟΥΣΑ ΕΠΕΜΒΑΣΕΩΝ ΠΛΑΣΤΙΚΗΣ/ΕΠΑΝΟΡΘΩ- 
ΤΙΚΗΣ ΧΕΙΡΟΥΡΓΙΚΗΣ 

1. ΤΡΑΠΕΖΑ ΧΕΙΡΟΥΡΓΙΚΗ 

2. ΠΡΟΒΟΛΕΑΣ ΧΕΙΡΟΥΡΓΕΙΟΥ 

3. ΣΚΑΛΟΠΑΤΑΚΙ 

4. ΣΤΑΤΩ ΟΡΡΩΝ 

5. ΤΡΟΧΗΛΑΤΟ ΕΡΓΑΛΕΙΟΔΟΣΙΑΣ 

6. ΔΙΑΘΕΡΜΙΑ 

7. ΣΕΤ ΕΡΓΑΛΕΙΩΝ (ανάλογα των ιατρικών πράξεων) 

8. ΤΡΟΧΗΛΑΤΟ ΣΥΣΚΕΥΩΝ 

9. ΛΕΚΑΝΗ ΤΡΟΧΗΛΑΤΗ 

10. ΜοηίΐοΓ Παρακολούθησης Ζωτικών Λειτουργιών 

11. Ειδικός εξοπλισμός ανάλογα με τις ιατρικές πράξεις 

Γ 1 ΑΙΘΟΥΣΑ ΕΠΕΜΒΑΣΕΩΝ ΟΦΘΑΛΜΟΛΟΓΙΑΣ 

1. ΤΡΑΠΕΖΑ ΧΕΙΡΟΥΡΓΙΚΗ ΟΦΘΑΛΜΟΛΟΓΙΚΗ 

2. ΠΡΟΒΟΛΕΑΣ ΧΕΙΡΟΥΡΓΕΙΟΥ 

3. ΣΚΑΛΟΠΑΤΑΚΙ 

4. ΣΤΑΤΩ ΟΡΡΩΝ 

5. ΤΡΟΧΗΛΑΤΟ ΕΡΓΑΛΕΙΟΔΟΣΙΑΣ 

6. ΔΙΑΘΕΡΜΙΑ 

7. ΣΕΤ ΕΡΓΑΛΕΙΩΝ (ανάλογα των ιατρικών πράξεων) 

8. ΤΡΟΧΗΛΑΤΟ ΣΥΣΚΕΥΩΝ 

9. ΛΕΚΑΝΗ ΤΡΟΧΗΛΑΤΗ 

10. ΜοηίΐοΓ Παρακολούθησης Ζωτικών Λειτουργιών 

11. ΣΥΣΚΕΥΗ ΦΑΚΟΘΡΥΨΙΑΣ-ΒΙΤΡΕΚΤΟΜΗΣ 

12. ΕΑ5ΕΗ ΘΕΡΑΠΕΙΑΣ 


13. ΜΙΚΡΟΣΚΟΠΙΟ ΧΕΙΡΟΥΡΓΙΚΟ ΟΦΘΑΛΜΟΛΟΓΙΚΟ 

14. Ειδικός εξοπλισμός ανάλογα με τις ιατρικές πράξεις 

ΔΆΙΘΟΥΣΑ ΕΠΕΜΒΑΣΕΩΝ ΩΡΑ 

1. ΤΡΑΠΕΖΑ ΧΕΙΡΟΥΡΓΙΚΗ ΩΡΑ 

2. ΠΡΟΒΟΛΕΑΣ ΧΕΙΡΟΥΡΓΕΙΟΥ 

3. ΣΚΑΛΟΠΑΤΑΚΙ 

4. ΣΤΑΤΩ ΟΡΡΩΝ 

5. ΤΡΟΧΗΛΑΤΟ ΕΡΓΑΛΕΙΟΔΟΣΙΑΣ 

6. ΔΙΑΘΕΡΜΙΑ ΩΡΑ 

7. ΣΕΤ ΕΡΓΑΛΕΙΩΝ ΩΡΑ (ανάλογα των ιατρικών πρά¬ 
ξεων) 

8. ΤΡΟΧΗΛΑΤΟ ΣΥΣΚΕΥΩΝ 

9. ΛΕΚΑΝΗ ΤΡΟΧΗΛΑΤΗ 

10. ΜοηίΐοΓ Παρακολούθησης Ζωτικών Λειτουργιών 

11. ΧΕΙΡΟΥΡΓΙΚΟ ΜΙΚΡΟΣΚΟΠΙΟ ΩΡΑ 

12. ΕΑ5ΕΡ 0Ο 2 

13. ΕΝΔΟΣΚΟΠΙΚΟ ΣΥΣΤΗΜΑ ΩΡΑ ΠΛΗΡΕΣ 

14. ΠΗΓΗ ΨΥΧΡΟΥ ΦΩΤΙΣΜΟΥ 

15. Ειδικός εξοπλισμός ανάλογα με τις εκτελούμενες 
ιατρικές πράξεις 

Ε' ΑΙΘΟΥΣΑ ΕΠΕΜΒΑΣΕΩΝ ΔΕΡΜΑΤΟΛΟΓΙΑΣ-ΑΦΡΟ- 
ΔΙΣΙΟΛΟΓΙΑΣ 

1. ΤΡΑΠΕΖΑ ΧΕΙΡΟΥΡΓΙΚΗ 

2. ΠΡΟΒΟΛΕΑΣ ΧΕΙΡΟΥΡΓΕΙΟΥ 

3. ΣΚΑΛΟΠΑΤΑΚΙ 

4. ΣΤΑΤΩ ΟΡΡΩΝ 

5. ΤΡΟΧΗΛΑΤΟ ΕΡΓΑΛΕΙΟΔΟΣΙΑΣ 

6. ΔΙΑΘΕΡΜΙΑ 

7. ΣΕΤ ΕΡΓΑΛΕΙΩΝ ΩΡΑ (ανάλογα των ιατρικών πρά¬ 
ξεων) 

8. ΤΡΟΧΗΛΑΤΟ ΣΥΣΚΕΥΩΝ 

9. ΛΕΚΑΝΗ ΤΡΟΧΗΛΑΤΗ 

11. ΜοηίΐοΓ Παρακολούθησης Ζωτικών Λειτουργιών 

12. ΕΑ5ΕΚ 0Ο 2 

13. ΣΥΣΚΕΥΗ ΚΡΥΟΠΗΞΙΑΣ 

14. ΔΕΡΜΑΤΟΣΚΟΠΙΟ 

15. Ειδικός εξοπλισμός ανάλογα με τις εκτελούμενες 
ιατρικές πράξεις 

ΣΤ' ΧΩΡΟΣ ΑΝΑΝΗΨΗΣ/ ΠΑΡΑΜΟΝΗΣ 

1. ΚΛΙΝΗ ή ΦΟΡΕΙΟ ΑΝΑΝΗΨΗΣ 

2. ΠΙΕΣΟΜΕΤΡΟ ΤΡΟΧΗΛΑΤΟ 

3. ΤΡΟΧΗΛΑΤΟ ΚΑΡΠΑ 

4. ΤΡΟΧΗΛΑΤΟ ΝΟΣΗΛΕΙΑΣ - ΦΑΡΜΑΚΩΝ 

Ζ' ΧΩΡΟΣ ΑΠΟΣΤΕΙΡΩΣΗΣ (για την περίπτωση που θα 
λειτουργεί εντός της Μ.Η.Ν.) 

1. ΚΛΙΒΑΝΟΣ 

2. ΤΡΟΧΗΛΑΤΟ ΑΠΟΣΤΕΙΡΩΣΗΣ 

3. ΠΛΥΝΤΗΡΙΟ ΕΡΓΑΛΕΙΩΝ 

Η’ ΧΩΡΟΣ ΣΤΑΘΜΕΥΣΗΣ ΦΟΡΕΙΟΥ-ΑΝΑΠΗΡΙΚΟΥ 
ΑΜΑΞΙΔΙΟΥ 

1. ΦΟΡΕΙΟ ΧΕΙΡΟΥΡΓΕΙΩΝ 

2. ΑΝΑΠΗΡΙΚΟ ΑΜΑΞΙΔΙΟ 

Τα είδη του εξοπλισμού: α) απινιδωτής β) ηλεκτροκαρ- 
διογράφοςπολυκάναλος πρέπει κατ' ελάχιστον να υπάρ¬ 
χουν από ένα για όλες τις αίθουσες (έως 4). Για πάνω από 
τέσσερις χειρουργικές αίθουσες απαιτείται και δεύτερος 

αττινιδωτής και ηλεκτροκαρδιογράφος. Όλες οι αίθουσες 
πρέπει να είναι εφοδιασμένες με ιηοηίΐοΐ' παρακολούθη¬ 
σης ζωτικών λειτουργιών (ΗΚΓ, 53θ 2 , αρτηριακή πίεση).. 

Οι Μ.Η.Ν. θα πρέπει να είναι πλήρως εξοπλισμένες με 
σύγχρονο, πιστοποιημένο, κατάλληλο για τις ιατρικές 
πράξεις που θα διενεργούνται, ιατροτεχνολογικό εξο¬ 
πλισμό. Η χρήση του εξοπλισμού να γίνεται από εξειδι- 
κευμένο προσωπικό και για τη συντήρηση του να ακο¬ 
λουθούνται πιστά οι οδηγίες του κατασκευαστή. 

7. Δικαιολογητικά θεώρησης σχεδίων και τευχών 

Άρθρο 21 
Θεώρηση Σχεδίων 

Για τη θεώρηση από λειτουργικής άποψης κατόψεων 
και λοιπών στοιχείων από την αρμόδια Υπηρεσία θα πρέ¬ 
πει απαραίτητα να υποβάλλονται τα ακόλουθα: 

1. Δικαιολογητικά Νομιμότητας κτιρίου (όπως ορί¬ 
ζονται στον ΝΟΚ, άρθρο 23 παρ. 1, ν. 4067/2012 ΦΕΚ 
79/Α/9-4-2012) 

2. Σχέδια: 

α) Αρχιτεκτονικές Κατόψεις της Μονάδας Κλίμακας 
1:50 στις οποίες θα σημειώνονται τα εξής: 

- Ονομασία χώρων και επιφάνεια. 

- Χαρακτηρισμός χώρων με δήλωση μηχανικού για 
χώρους κύριας χρήσης (Χ.Κ.Χ.). 

- Απεικόνιση του σταθερού εξοπλισμού κάθε χώρου 
(ιατρικός - ξενοδοχειακός εξοπλισμός, είδη υγιεινής 
κ.λπ.). 

β) Τομή όπου να αναγράφεται το ελεύθερο (καθαρό) 
ύψος των χώρων. 

3. Τεχνική Περιγραφή που θα περιλαμβάνει: 

- Αναφορά χώρων με την επιφάνειά τους. 

- Θέση της μονάδας στο κτίριο. 

- Περιγραφή προσπέλασης. 

4. Βεβαίωση από την οποία να προκύπτει ότι δεν απα¬ 
γορεύεται από τις πολεοδομικές διατάξεις η χωροθέ- 
τηση της συγκεκριμένης χρήσης στον προβλεπόμενο 
χώρο, που εκδίδεται από μηχανικό ειδικότητας, της 
οποίας το γνωστικό αντικείμενο ή τα επαγγελματικά δι¬ 
καιώματα του παρέχουν την δυνατότητα να βεβαιώσουν 
τα ανωτέρω. 

5. Τεχνική Έκθεση Στατικών η οποία θα περιλαμβάνει: 

- Συνοπτική περιγραφή τρόπου κατασκευής του κτι¬ 
ρίου και του φέροντα οργανισμού 


- Κανονισμούς και παραδοχές υπολογισμού της στατι¬ 
κής μελέτης για την άδεια δόμησης σε περίπτωση ανέ¬ 
γερσης νέου κτιρίου. 

-Τεκμηρίωση της ανάγκης ή μη του στατικού ελέγχου 
του υπάρχοντος κτιρίου σε τμήμα του οποίου θα στε¬ 
γαστεί η Μ.Η.Ν., λόγω των αναγκαίων μετατροπών και 
ενδεχόμενης αλλαγής χρήσης. 

6. Τεχνική Έκθεση Η/Μ εγκαταστάσεων 

7. Τεύχος Ιατροτεχνολογικού Εξοπλισμού 

Άρθρο 22 

Μεταβατικές Διατάξεις 

Οι ιδιωτικές αυτοτελείς Μ.Η.Ν., που λειτουργούν κατά 
τη δημοσίευση της παρούσας, ειδικότητας οφθαλμο¬ 
λογίας, πλαστικής/επανορθωτικής χειρουργικής, ΩΡΑ 
και δερματολογίας- αφροδισιολογίας, ανεξάρτητα από 
την αρχή από την οποία έχουν αδειοδοτηθεί (Ιατρικό 
Σύλλογο ή Περιφέρεια), υποχρεούνται να προσαρμο¬ 
στούν στις παρούσες διατάξεις εντός προθεσμίας είκοσι 
τεσσάρων (24) μηνών από τη δημοσίευση αυτής, πλην 
του άρθρου 14, που εφαρμόζεται στις ήδη λειτουργού¬ 
σες Μ.Η.Ν. από την έναρξη ισχύος του παρόντος. Εάν η 
προθεσμία αυτή παρέλθει άπρακτη η λειτουργία τους 
διακόπτεται. Οι αρμόδιες υπηρεσίες των Περιφερει¬ 
ών, μετά από έλεγχο της επιτροπής του άρθρου 4 του 
π.δ. 247/1991 (ΦΕΚ Α' 93), υποχρεούνται σε επανεξέταση 
και έκδοση νέων βεβαιώσεων, σύμφωνα με τις διατάξεις 
του άρθρου 33 του ν. 4025/2011, όπως ισχύει και βάσει 
των όρων, των προϋποθέσεων και των προδιαγραφών 
της παρούσας υπουργικής απόφασης. 

Άρθρο 23 

Έναρξη Ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως, εκτός εάν ορίζεται 
διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2018 

Ο Υπουργός 

ΑΝΔΡΕΑΣ ΞΑΝΘΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























